โพลชี้ วัยทำงาน 53% มีรายจ่ายน้อยกว่ารายรับ กังวลของแพงขึ้น
มาสเตอร์โพลล์ สำรวจคนทำงาน สนใจข่าวสารการลงทุนร้อยละ 55.3 กว่า 50% มีรายจ่ายน้อยกว่ารายรับ โดยเห็นการใช้เงินเมื่อมีความจำเป็น-ความพร้อม-ราคาสินค้าลด กว่า 30% ภายใน 1 ปีเงินที่สำรองไว้หมด โดยเกินกว่าครึ่งตั้งใจวางแผนทางการเงินเพื่ออนาคต,วันที่ 26 พ.ย. รศ.ดร.เชษฐ รัชดาพรรณาธิกุล ประธานชมรมนักวิจัยไทยเพื่อความสุขชุมชน  เปิดเผยผลวิจัยเชิงสำรวจมาสเตอร์โพลล์ เรื่อง ความคิดเห็นของคนวัยทำงานต่อการจับจ่ายใช้สอยในปัจจุบัน กรณีศึกษาตัวอย่างประชาชนในเขตกรุงเทพมหานครและปริมณฑล จำนวนทั้งสิ้น 1,375 ตัวอย่าง ดำเนินโครงการระหว่างวันที่ 10-25 พฤศจิกายน 2557 ผลการสำรวจการติดตามข่าวสารเกี่ยวกับการลงทุน พบว่า ตัวอย่างเกินครึ่ง หรือร้อยละ 55.3 สนใจติดตามข่าวสารเกี่ยวกับการลงทุน ในขณะที่ร้อยละ 44.7 ไม่สนใจ,เมื่อสอบถามถึงสัดส่วนของรายรับและรายจ่ายในแต่ละเดือน พบว่า ตัวอย่างเกินกว่าครึ่ง หรือร้อยละ 53.0 ระบุมีรายจ่ายน้อยกว่ารายรับ ในขณะที่ร้อยละ 24.5 มีรายจ่ายมากกว่ารายรับ และร้อยละ 22.5 มีรายจ่ายเท่ากับรายรับ,อย่างไรก็ตาม เมื่อสอบถามถึงการจัดสรรรายได้ในแต่ละเดือน พบว่า ตัวอย่างกว่า 1 ใน 3 หรือร้อยละ 38.8 ได้มีการจัดสรรรายได้ไว้บางส่วน เพื่อการออมและการลงทุน ร้อยละ 32.9 จัดสรรรายได้บางส่วน เพื่อการออมเพียงอย่างเดียว ในขณะที่ร้อยละ 20.8 ใช้จ่ายโดยไม่มีเงินเดือนเหลือเก็บออม หรือลงทุน และร้อยละ 7.5 จัดสรรรายได้บางส่วนไว้เพื่อการลงทุนเพียงอย่างเดียว,และเมื่อสอบถามถึงแนวทางการปฏิบัติ เมื่อต้องมีการตัดสินใจใช้เงิน พบว่า ตัวอย่าง 1 ใน 3 หรือร้อยละ 33.7 เห็นถึงความจำเป็นและประโยชน์ จึงตัดสินใจใช้เงิน ร้อยละ 21.9 ขึ้นอยู่กับความพร้อม ร้อยละ 20.6 จะรอให้ราคาสินค้าลดลงก่อนแล้วจึงตัดสินใจใช้เงิน ร้อยละ 16.9 จะเปรียบเทียบราคาก่อน ค่อยตัดสินใจ และร้อยละ 6.9 ตัดสินใจทันทีที่ต้องการใช้เงิน,ประเด็นที่น่าพิจารณา คือ เมื่อให้กลุ่มตัวอย่างคาดการณ์ระยะเวลาที่เงินสำรองที่เก็บไว้จะหมดไปกรณีเกิดเหตุฉุกเฉินไม่คาดคิด พบว่า ตัวอย่างร้อยละ 37.5 ระบุไม่เกิน 1 ปีเงินสำรองที่เก็บไว้จะหมด ร้อยละ 35.8 ระบุมากกว่า 1 ปี และร้อยละ 26.7 ยังไม่มีเงินสดสำรองไว้สำหรับเหตุฉุกเฉินไม่คาดคิด สิ่งที่ทำให้กลุ่มตัวอย่างรู้สึกวิตกกังวลในฐานะทางการเงิน พบว่า อันดับแรกหรือร้อยละ 49.3 ระบุเป็นการเปลี่ยนแปลงของราคาสินค้าอุปโภคบริโภคที่เพิ่มสูงขึ้น รองลงมาหรือร้อยละ 48.4 ระบุสภาวะเศรษฐกิจโลก ร้อยละ 36.4 ระบุหน้าที่การงานที่ไม่แน่นอน ร้อยละ 32.7 เท่ากันระบุราคาน้ำมันและสถานการณ์ทางการเมืองภายในประเทศ ร้อยละ 13.7 ระบุอัตราดอกเบี้ย และร้อยละ 12.4 ระบุอัตราเงินเฟ้อ,เรื่องของรูปแบบการวางแผนทางการเงินที่กลุ่มตัวอย่างให้ความสนใจมาก – มากที่สุด พบว่า อันดับแรก หรือร้อยละ 51.2 ให้ความสนใจกับการออมเงินฝากกับธนาคาร รองลงมาหรือร้อยละ 32.9 ให้ความสนใจกับการซื้อบ้าน ที่ดิน และอสังหาริมทรัพย์ ร้อยละ 31.2 ให้ความสนใจกับการซื้อทอง เพชร และสังหาริมทรัพย์ ร้อยละ 31.0 ให้ความสนใจกับการซื้อประกันชีวิต และร้อยละ 28.6 ให้ความสนใจกับการลงทุนผ่านกองทุนรวม ตามลำดับ,นอกจากนี้ เมื่อสอบถามกลุ่มตัวอย่างถึงความตั้งใจในการวางแผนทางการเงินเพื่อชีวิตในอนาคต พบว่ากลุ่มตัวอย่างเกินกว่าครึ่ง หรือร้อยละ 52.7 มีความตั้งใจมาก – มากที่สุด ร้อยละ 30.6 ระบุค่อนข้างมาก ร้อยละ 6.6 ระบุค่อนข้างน้อย และร้อยละ 10.1 ระบุน้อย- ไม่ตั้งใจเลย,และเมื่อสอบถามต่อไปถึงรายได้ต่อเดือนที่วางแผนไว้หลังเกษียณอายุ พบว่าตัวอย่างร้อยละ 19.1 ระบุไม่เกิน 10,000 บาทต่อเดือน ร้อยละ 47.9 ระบุ 1 – 3 หมื่นบาทต่อเดือน ร้อยละ 9.6 ระบุ 3 – 5 หมื่นบาทต่อเดือน ร้อยละ 5.1 ระบุมากกว่า 50,000 บาทต่อเดือน ในขณะที่ร้อยละ 18.3 ไม่ได้วางแผนไว้,ประเด็นสุดท้ายเมื่อสอบถามถึงความสุขในการดำเนินชีวิตประจำวัน พบว่า ตัวอย่างร้อยละ 4.2 ระบุมีความสุขมากที่สุด ร้อยละ 67.6 ระบุค่อนข้างมาก – มาก ร้อยละ 26.2 ระบุปานกลาง ร้อยละ 1.9 ระบุค่อนข้างน้อย – น้อย และร้อยละ 0.1 ไม่มีความสุขเลย โดยมีค่าคะแนนเฉลี่ยความสุขอยู่ที่ 7.09 คะแนน จากคะแนนเต็ม 10 คะแนน,ข้อมูลทั่วไปของกลุ่มตัวอย่างพบว่า ตัวอย่างร้อยละ 50.5 ระบุเป็นเพศหญิง ร้อยละ 49.2 ระบุเป็นเพศชาย และร้อยละ 0.3 ระบุเพศอื่นๆ ด้านอายุ พบว่า กลุ่มตัวอย่างร้อยละ 9.3 อายุต่ำกว่า 25 ปี ร้อยละ 36.1 อายุระหว่าง 25 – 35 ปี ร้อยละ 41.0 อายุระหว่าง 36 – 45 ปี และร้อยละ 13.6 อายุมากกว่า 45 ปีขึ้นไป ด้านการศึกษาพบว่า ตัวอย่างร้อยละ 64.2 สำเร็จการศึกษาต่ำกว่าปริญญาตรี ร้อยละ 32.0 สำเร็จการศึกษาระดับปริญญาตรี และร้อยละ 3.8 สำเร็จการศึกษาสูงกว่าปริญญาตรี และด้านอาชีพ พบว่า ตัวอย่างร้อยละ 39.7 ประกอบอาชีพค้าขาย/ธุรกิจส่วนตัว ร้อยละ 31.1 อาชีพพนักงานบริษัท ร้อยละ 22.5 อาชีพรับจ้างทั่วไป และ ร้อยละ 6.7 อาชีพข้าราชการ
มาสเตอร์โพลล์ สำรวจคนทำงาน สนใจข่าวสารการลงทุนร้อยละ 55.3 กว่า50%มีรายจ่ายน้อยกว่ารายรับ โดยเห็นการใช้เงินเมื่อมีความจำเป็น-ความพร้อม-ราคาสินค้าลด กว่า 30% ภายใน 1 ปีเงินที่สำรองไว้หมด 
โพล,มาสเตอร์โพล,เศรษฐกิจ,วัยทำงาน,เชษฐ รัชดาพรรณาธิกุล,ใช้เงิน,ใช้สอย,รายรับ,รายจ่าย,รายได้,ข่าวเศรษฐกิจ,มาสเตอร์โพลล์